Up-305/97
Natisni
Opravilna št.:
Up-305/97
Datum odločitve:
30. 5. 2000
ECLI:
ECLI:SI:USRS:2000:Up.305.97
Akt:
Ustavna pritožba A. in B. B. zoper sodbo Vrhovnega sodišča št. II Ips 694/95 z dne 12. 6. 1997 v zvezi s sodbo Višjega sodišča v Ljubljani št. II Cp 848/94 z dne 12. 7. 1995 in sodbo Temeljnega sodišča v Ljubljani št. P 269/93 z dne 18. 1. 1994
Izrek:
Ustavna pritožba A. in B. B. zoper sodbo Vrhovnega sodišča št. II Ips 694/95 z dne 12. 6. 1997 v zvezi s sodbo Višjega sodišča v Ljubljani št. II Cp 848/94 z dne 12. 7. 1995 in sodbo Temeljnega sodišča v Ljubljani št. P 269/93 z dne 18. 1. 1994 se ne sprejme.
Evidenčni stavek:
Ustavno sodišče se v postopku ustavne pritožbe ne more spuščati v presojo materialnopravne pravilnosti izpodbijanih odločitev in v dokazno oceno sodišč. Ustavno sodišče namreč ni nadaljnja instanca rednega sojenja. Njegova pristojnost je le ugotavljati, ali ni bila z izpodbijanimi sodbami kršena katera od človekovih pravic. Zgolj dejstvo, da pritožnik s pravnimi sredstvi zoper izpodbijane sodbe ni uspel, še ne pomeni kršitve temeljnih pravic in svoboščin. Za kršitev temeljnih pravic in svoboščin bi šlo le, če bi sodišče zakon uporabilo tako, da bi mu dalo vsebino, ki bi bila v nasprotju z Ustavo. Tega izpodbijanim sodbam ni mogoče očitati. Tako v primeru ustavnih pritožnikov ne gre za arbitrarno odločbo, ki ne bi imela razumne pravne utemeljitve.
Geslo:
Pravica do sodnega varstva.
Pravna podlaga:
Ustava, 23. čl.

Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
21. 10. 1997
Vrsta odločitve:
sklep
Vrsta rešitve:
nesprejem ustavne pritožbe
Dokument:
US20172
Up-305/97
30. 5. 2000
S K L E P
Ustavno sodišče je v postopku za preizkus ustavne pritožbe A. in B. B., Ž., ki ju zastopajo C. C., Č. Č. in D. D., odvetniki v Z. na seji senata dne 30. maja 2000
s k l e n i l o :
Ustavna pritožba A. in B. B. zoper sodbo Vrhovnega sodišča št. II Ips 694/95 z dne 12. 6. 1997 v zvezi s sodbo Višjega sodišča v Ljubljani št. II Cp 848/94 z dne 12. 7. 1995 in sodbo Temeljnega sodišča v Ljubljani št. P 269/93 z dne 18. 1. 1994 se ne sprejme. O b r a z l o ž i t e v
1. Ustavna ptritožnika sta v pravdi od toženca na podlagi pravil o neupravičeni obogatitvi zahtevala povračilo denarnega zneska v višini 1 367 021 SIT z obrestmi. Temeljno sodišče je njun zahtevek zavrnilo, ker je menilo, da ustavna pritožnika neupravičene obogatitve toženca nista uspela dokazati. Pritožba in revizija ustavnih pritožnikov sta bili zavrnjeni kot neutemeljeni. Ustavna pritožnika navajata, da sta nezadovoljna z vsebino izpodbijanih sodb in da so sodišča, s tem ko so jima naložila dokazno breme glede obstoja neupravičene obogatitve, ravnala pristransko in arbitrarno, kar je imelo za posledico kršitev pravice do sodnega varstva (iz prvega odstavka 23. člena Ustave). 2. Ustavno sodišče se v postopku ustavne pritožbe ne more spuščati v presojo materialnopravne pravilnosti izpodbijanih odločitev in v dokazno oceno sodišč. Ustavno sodišče namreč ni nadaljnja instanca rednega sojenja. Njegova pristojnost je le ugotavljati, ali ni bila z izpodbijanimi sodbami kršena katera od človekovih pravic. Zgolj dejstvo, da pritožnik s pravnimi sredstvi zoper izpodbijane sodbe ni uspel, še ne pomeni kršitve pravice do sodnega varstva (iz prvega odstavka 23. člena Ustave). Za kršitev te pravice bi šlo le, če bi sodišče zakon uporabilo tako, da bi mu dalo vsebino, ki bi bila v nasprotju z Ustavo. Tega izpodbijanim sodbam ni mogoče očitati. V primeru ustavnih pritožnikov pa tudi ne gre za arbitrarno odločbo, ki ne bi imela razumne pravne utemeljitve.
3. Ker z izpodbijanimi sodbami očitno niso bile kršene človekove pravice ali temeljne svoboščine, Ustavno sodišče ustavne pritožbe ni sprejelo.
4. Senat Ustavnega sodišča je navedeni sklep sprejel na podlagi prve alinee drugega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić. Predsednik senata:
dr. Lojze Ude